Oskar ja asjad

"Oskar ja asjad" on 2015. aastal ilmunud Andrus Kivirähki lasteraamat. Raamatu on illustreerinud Anne Pikkov.

Oskari ema sõidab kaheks kuuks Ameerikasse kursustele ja poiss saadetakse juuniks ja juuliks maale vanaema juurde. Oskar aga unustab oma mobiiltelefoni linna ja ta ei saa mängida mobiilimänge. Ta ei oska oma vaba ajaga suurt midagi mõistlikku peale hakata. Juhuslikult leiab ta aga kuuri alt mobiiltelefoni moodi puust eseme. Üllatunult avastab ta, et sellega saab helistada asjadele. Oskar avastab uue ja senitundmatu maailma ning leiab endale palju sõpru.

Eesti lasteraamatud
Andrus Kiviräha teosed
2015. aasta kirjandusteosed